C 228/83

Europos ekonomikos ir socialinių reikalų komiteto nuomonė dėl Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Visapusiškos ES politikos dėl endokrininę sistemą ardančių medžiagų kūrimas“

(COM(2018) 734 final)

(2019/C 228/12)

Pranešėjas Brian CURTIS (UK/II)

Konsultavimasis Europos Komisija, 2018 12 14 Teisinis pagrindas Sutarties dėl Europos Sąjungos veikimo 304 straipsnis Biuro sprendimas 2018 7 10 Atsakingas skyrius Žemės ūkio, kaimo plėtros ir aplinkos skyrius Priimta skyriuje 2019 2 27 Priimta plenarinėje sesijoje 2019 3 21 Plenarinė sesija Nr. 542 Balsavimo rezultatai (už / prieš / susilaikė) 173/0/1

1. Išvados ir rekomendacijos

1.1. Europos ekonomikos ir socialinių reikalų komitetas (EESRK) palankiai vertina Komisijos komunikatą dėl endokrininę sistemą ardančių medžiagų, kuriuo siekiama geriau apsaugoti žmonių ir gyvūnų sveikatą. Visų pirma EESRK mano, kad būtina atlikti visapusišką galiojančių teisės aktų tinkamumo patikrą, įskaitant socialinį ir ekonominį poveikį, kad būtų galima nustatyti tikrąją padėtį. Norint remti ilgalaikę strategiją, skirtą nuosekliai, darniai ir atsižvelgiant į mokslinius tyrimus spręsti endokrininę sistemą ardančių medžiagų klausimus, reikia laikytis holistinio požiūrio. Vis dėlto Komitetas mano, kad šią strategiją reikėtų sustiprinti realistišku veiksmų planu, kuriame būtų nustatyti tikslai ir terminai.

1.2. viena cheminė medžiaga – viena toksikologija “ ir naująją strategiją pagrįsti suderintu atsargumo principo taikymu, atsižvelgiant į jau priimtas veiksmingas nuostatas dėl biocidų ir pesticidų Komitetas pritaria šiam pasiūlymui, kuriuo siekiama nustatyti nuoseklesnę teisės aktų sistemą. Atsižvelgiant į tai, bus svarbu laikytis principo „“ ir naująją strategiją pagrįsti suderintutaikymu, atsižvelgiant į jau priimtas veiksmingas nuostatas dėl biocidų ir pesticidų ( 1 ) . Naujoji strategija galėtų būti įtraukta į tarpsektorinę REACH reglamento sritį.

1.3. Siekiant užtikrinti skaidrumą piliečiams ir suinteresuotosioms šalims valdymo mechanizmas turėtų būti moksliškai pagrįstas. Dėl šios priežasties viešieji ir nepriklausomi moksliniai tyrimai turėtų būti remiami skiriant pakankamą biudžetą. Visų pirma, nepriklausomi moksliniai tyrimai galėtų pateikti sutartus mokslinius kriterijus ir (arba) metodus, pagal kuriuos būtų galima tirti, remti ir skatinti Europos pramonės mokslinių tyrimų ir inovacijų veiklą ir gamybą. EESRK rekomenduoja užtikrinti, kad šis biudžetas nebūtų mažesnis nei dabartinis programai „Horizontas 2020“ skirtas biudžetas. Komitetas konkrečiai rekomenduoja sukurti specialią biudžeto eilutę ankstyvam endokrininę sistemą ardančių medžiagų ir pavojaus gyvūnų ir žmonių sveikatai nustatymui, saugių alternatyvių medžiagų nustatymui ir aplinkai padarytos žalos atitaisymui.

1.4. Kai kurių endokrininę sistemą ardančiomis medžiagomis pagrįstai pripažintų medžiagų ar produktų draudimai arba apribojimai gali turėti reikšmingo poveikio įmonėms ir darbo vietoms. Todėl EESRK rekomenduoja Komisijai numatyti specialų finansinį mechanizmą, kuriuo būtų remiamas perėjimas prie tvaresnės gamybos, siekiant pagerinti pramonės gamybos metodus bei mechanizmus ir atnaujinti darbuotojų įgūdžius.

1.5. EESRK pritaria pasiūlymui kasmet rengti suinteresuotųjų subjektų forumą. Vis dėlto Komitetas mano, jog norint, kad suinteresuotųjų subjektų ir Europos Komisijos dialogas būtų tikrai veiksmingas, jis turėtų apimti nuolatinę, struktūruotą keitimosi informacija ir konsultacijų sistemą.

1.6. Komitetas ragina endokrininę sistemą ardančioms medžiagoms skirti ypatingą dėmesį Komisijos organizuojamoje ES lygmens plataus masto informavimo apie patvariuosius organinius teršalus (POT) kampanijoje. EESRK taip pat pakartoja savo rekomendaciją sukurti atvirą POT ir endokrininę sistemą ardančių medžiagų duomenų banką, kuri būtų naudinga priemonė įmonėms ir vartotojams.

1.7. Komitetas yra tvirtai įsitikinęs, kad Europos endokrininę sistemą ardančių medžiagų strategijai turėtų būti suteiktas tarptautinis aspektas siekiant veiksmingai apsaugoti piliečių sveikatą nuo potencialiai nesaugių produktų iš trečiųjų šalių. Dėl šios priežasties EESRK pritaria Komisijos pasiūlymui ES imtis aktyvesnio vaidmens pasaulyje ir remti EBPO tobulinant savo tyrimų metodus. Be to, EESRK mano, kad ES turėtų skatinti tvarumą ir endokrininę sistemą ardančių medžiagų nuostatų įtraukimą dvišaliuose ir daugiašaliuose prekybos susitarimuose. Atsižvelgdama į tai, ES galėtų bendradarbiauti su Pasaulio sveikatos organizacija (PSO) ir Jungtinių Tautų aplinkos programa (JTAP) ir remdamasi esamu JT nustatytų arba galimų endokrininę sistemą ardančių medžiagų sąrašu pasirašyti visuotinę konvenciją dėl endokrininę sistemą ardančių medžiagų, kaip jau yra padariusi dėl POT (Stokholmo konvencija). Šios iniciatyvos taip pat bus naudingos kuriant vienodas sąlygas ir apsaugant Europos gamybos modelį nuo nesąžiningos konkurencijos.

1.8. EESRK remia Komisijos vykdomą atvirą strategiją ir mano, kad organizuota pilietinė visuomenė galėtų atlikti labai svarbų vaidmenį rengiant nacionalines informavimo kampanijas, kad plačiajai visuomenei būtų teikiama informacija apie ES veiklą, kuria siekiama apsaugoti piliečių sveikatą. Tokios iniciatyvos turėtų būti pradėtos mokyklose, siekiant sumažinti endokrininę sistemą ardančių medžiagų ekspozicijos riziką ir propaguoti saugų elgesį. EESRK konkrečiai rekomenduoja suderinti švietimo ir mokymo iniciatyvas ir laikyti jas tos pačios strategijos dalimi pagal mokymosi visą gyvenimą principą. Endokrininę sistemą ardančioms medžiagoms skirti mokymo kursai turėtų būti privalomi ir prieinami visiems Europos darbuotojams, kurių darbas yra tiesiogiai arba netiesiogiai susijęs su šiomis medžiagomis.

2. Įžanga

2.1. Endokrininę sistemą ardančios medžiagos yra sintetinės arba natūralios cheminės medžiagos, keičiančios endokrininės sistemos veikimą ir darančios neigiamą poveikį žmonių ir gyvūnų sveikatai, įskaitant metabolizmą, augimą, miegą ir nuotaiką. Į organizmą jų gali patekti iš įvairių šaltinių, pavyzdžiui, iš pesticidų liekanų, metalų ir maisto bei kosmetikos priedų ar teršalų. Kai kurios endokrininę sistemą ardančios medžiagos natūraliai aptinkamos aplinkoje. Žmonės ir gyvūnai gali patirti endokrininę sistemą ardančių medžiagų ekspoziciją per maistą, dulkes ar vandenį, įkvėpus dujų ir ore esančių dalelių arba tiesiog sąlyčio su oda metu (asmens higienos gaminiai). Kartais endokrininę sistemą ardančių medžiagų poveikis pastebimas tik praėjus daug laiko po ekspozicijos yra sintetinės arba natūralios cheminės medžiagos, keičiančios endokrininės sistemos veikimą ir darančios neigiamą poveikį žmonių ir gyvūnų sveikatai, įskaitant metabolizmą, augimą, miegą ir nuotaiką. Į organizmą jų gali patekti iš įvairių šaltinių, pavyzdžiui, iš pesticidų liekanų, metalų ir maisto bei kosmetikos priedų ar teršalų. Kai kurios endokrininę sistemą ardančios medžiagos natūraliai aptinkamos aplinkoje. Žmonės ir gyvūnai gali patirti endokrininę sistemą ardančių medžiagų ekspoziciją per maistą, dulkes ar vandenį, įkvėpus dujų ir ore esančių dalelių arba tiesiog sąlyčio su oda metu (asmens higienos gaminiai). Kartais endokrininę sistemą ardančių medžiagų poveikis pastebimas tik praėjus daug laiko po ekspozicijos ( 2 ) . Reikėtų pažymėti, kad endokrininę sistemą ardančių savybių turinčių medžiagų gali būti tam tikruose maisto produktuose (pavyzdžiui, daržovėse), kai kuriuose vitaminuose ir kituose maisto papilduose, taip pat svarbiuose vaistiniuose preparatuose (pavyzdžiui, skirtuose vėžiui gydyti, ir ypač moterų vartojamuose kontraceptiniuose preparatuose). Taigi, ES piliečiai per tokius gaminius gali patirti didelį endokrininę sistemą ardančių medžiagų poveikį.

2.2. Susirūpinimas dėl endokrininę sistemą ardančių medžiagų auga nuo praeito amžiaus paskutinio dešimtmečio. 1999 m. gruodžio mėn. Komisija priėmė Bendrijos strategiją dėl endokrininę sistemą ardančių medžiagų ( 3 ) , kuri toliau tobulinama imantis veiksmų mokslinių tyrimų, reglamentavimo ir tarptautinio bendradarbiavimo srityse. Išsamus Pasaulio sveikatos organizacijos (PSO) tyrimas atskleidė problemą, kad endokrininę sistemą ardančios medžiagos daro itin didelį poveikio daugybei žmonių ir gyvūnų, visų pirma negimusiems kūdikiams ir nėščioms moterims (pirmalaikis gimdymas ir mažas svoris gimus, išsigimimai ir nervų sistemos vystymosi sutrikimai), vaikams ir paaugliams (normalaus vystymosi ir reprodukcinės sistemos veikimo pakitimas, pavyzdžiui, ankstyvas mergaičių krūtų formavimasis), taip pat ir suaugusiems (vaisingumo praradimas, nutukimas, vėžys) ( 4 )

2.3. Remiantis neseniai paskelbta JT ataskaita, didelis skaičius žmogaus ar gamtos sukurtų cheminių medžiagų daro poveikį hormonų sintezei, veiklai ar medžiagų apykaitai, tačiau tik nedidelė šių cheminių medžiagų dalis buvo tinkamai ištirta siekiant nustatyti jų potencialą daryti neigiamą poveikį su endokrinine sistema susijusiems mechanizmams. Atsižvelgiant į pastaraisiais dešimtmečiais labai išaugusį sergamumo didėjimo tempą, genetinių veiksnių negalima laikyti vieninteliu įtikinamu paaiškinimu. Taip pat veikia aplinkos ir kiti negenetiniai veiksniai, įskaitant mitybą, motinos amžių, virusines ligas ir cheminių medžiagų ekspoziciją, tačiau juos ne visada lengva nustatyti ( 5 )

2.4. Dabar apie endokrininę sistemą ardančias medžiagas žinoma daug daugiau ir jos daug labiau reglamentuojamos. Šioje srityje ES laikoma viena iš pasaulio lyderių, o jos teisės aktais užtikrinama bene didžiausia apsauga pasaulyje. Konkrečios nuostatos jau įtrauktos į teisės aktus dėl pesticidų ir biocidų, dėl cheminių medžiagų apskritai (į REACH reglamentą), dėl medicinos priemonių ir vandens ( 6 ) . Kitų sričių teisės aktuose (pavyzdžiui, dėl su maistu besiliečiančių medžiagų, kosmetikos gaminių, žaislų ar darbuotojų saugos darbo vietoje) ( 7 ) konkrečių nuostatų dėl endokrininę sistemą ardančių medžiagų nėra. Vis dėlto cheminių medžiagų, turinčių endokrininę sistemą ardančių savybių, reglamentavimo veiksmų imamasi kiekvienu konkrečiu atveju, remiantis bendraisiais teisės aktų reikalavimais. Nepaisant to, dėl nepakankamo koordinavimo dabartiniai teisės aktai yra fragmentiški ir kartais nenuoseklūs (pavyzdžiui, bisfenolis A yra plačiai naudojamas kaip žaliava kelete gamybos sektorių). Jis uždraustas kosmetikos gaminiuose ir kūdikių buteliukuose, bet leidžiamas kitose su maistu ir pašarais besiliečiančiose medžiagose ir terminiame popieriuje).

3. Svarbiausios pasiūlymo nuostatos

3.1. Praėjus beveik dvidešimčiai metų po Bendrijos strategijos priėmimo, šiame komunikate nurodoma, kad Komisija ketina atlikti galiojančių teisės aktų tinkamumo patikrą siekiant nustatyti esamą padėtį. Tai pirmas žingsnis atnaujinant ES teisės aktus ir užtikrinant jų nuoseklumą ir suderinamumą pagal tris svarbiausius aspektus: apibrėžtį, nustatymą ir reglamentavimo pasekmes (visų pirma susijusias su apsaugos priemonėmis).

3.2. Bendra endokrininę sistemą ardančių medžiagų apibrėžtis yra horizontalaus požiūrio atskaitos taškas ir pagrindinis naujos strategijos elementas. Ji bus grindžiama PSO endokrininę sistemą ardančių medžiagų apibrėžtimi ( 8 ) . Bendra apibrėžtis yra būtina siekiant sukurti suderintą endokrininę sistemą ardančių medžiagų nustatymo metodą.

3.3. Nustatymo srityje Komisija ketina aktyviau darbuotis trimis kryptimis: — kuriant horizontalųjį endokrininę sistemą ardančių medžiagų nustatymo metodą; — atnaujinant įvairiuose teisės aktuose nustatytų duomenų reikalavimus, kad būtų galima geriau nustatyti endokrininę sistemą ardančias medžiagas; — gerinant komunikaciją endokrininę sistemą ardančių medžiagų tiekimo grandinėje pagal REACH sistemą (saugos duomenų lapai).

3.4. Trečiasis aspektas – tai tų pačių priemonių ir nuostatų įgyvendinimas laikantis atsargumo principo , siekiant apsaugoti visuomenę nuo žalingos ekspozicijos, kai atlikus mokslinį tyrimą nustatyta pagrįsta rizika. Tai turėtų užtikrinti draudimą gaminti tokias medžiagas, numatant ribotas leidžiančių nukrypti nuostatų taikymo galimybes. Dėl šios priežasties atliekant tinkamumo patikrą ypač daug dėmesio bus skiriama veiksmų, kuriais siekiama apsaugoti visus piliečius, nuoseklumui ir intensyvumui, ypatingą dėmesį skiriant pažeidžiamoms grupėms, kurios yra itin jautrios endokrininę sistemą ardančioms medžiagoms endokrininės sistemos kitimo metu, pavyzdžiui, dar negimusiems kūdikiams, paaugliams ir nėščioms moterims.

3.5. Būsimoje reglamentavimo sistemoje moksliniai tyrimai bus labai svarbūs, nes vis dar stinga tam tikrų žinių, pavyzdžiui apie tai: — kiek endokrininę sistemą ardančių medžiagų ekspozicija lemia ligų išsivystymą; — ar endokrininę sistemą ardančioms medžiagoms galima nustatyti saugią slenkstinę koncentraciją, t. y. dozę, kurios nepasiekus neigiamo poveikio turėtų nebūti; — koks mišinys gali turėti kokteilio efektą ir koks apskritai yra mišinių poveikis; — kaip galime pagerinti mūsų tyrimo metodų veiksmingumą.

3.6. Nuo 1999 m. daugiau kaip 50 endokrininę sistemą ardančių medžiagų tyrimo projektų buvo finansuojami pagal ES mokslinių tyrimų ir technologinės plėtros bendrąsias programas (skirta daugiau kaip 150 mln. EUR) ( 9 ) . Dar 52 mln. EUR skirta pagal programą „Horizontas 2020“. Nauji projektai bus finansuojami pagal programą „Europos horizontas“ ( 10 ) . Komisija siūlo šias konkrečias mokslinių tyrimų kryptis: — tolesnis pavojaus vertinimo, rizikos vertinimo ir cheminių medžiagų valdymo tobulinimas, įskaitant kokteilio efektų atveju, taip pat reikiamų duomenų rinkimas, dalijimasis jais ir jų derinimas; — susirūpinimą keliančių medžiagų pašalinimas iš gamybos ir gyvavimo ciklo pabaigos etapų; parama saugiems pakaitalams ir saugioms bei ekonomiškai efektyvioms gamybos technologijoms kurti; — ekologinės inovacijos, galinčios užkirsti kelią aplinkos taršai pavojingosiomis medžiagomis ir susirūpinimą keliančiomis cheminėmis medžiagomis ir jas pašalinti iš aplinkos, kartu nagrinėjant cheminių medžiagų, gaminių ir atliekų sąsajas.

3.7. Kad naujoji strategija taptų veiksmingesnė, Komisija siekia aktyvesnio ES vaidmens pasaulio mastu ir atviro dialogo su suinteresuotosiomis šalimis ir plačiąja visuomene. Ši veikla bus vykdoma įgyvendinant keturias iniciatyvas: — kasmet bus rengiamas forumas endokrininę sistemą ardančių medžiagų klausimais. Forumas sukurs sąlygas mokslininkams ir viešiesiems bei privatiems suinteresuotiesiems subjektams keistis informacija ir geriausios praktikos pavyzdžiais, aptarti sunkumus ir ieškoti sinergijos, siekiant paremti Komisijos darbą; — bus didinama parama atitinkamoms šioje srityje besidarbuojančioms tarptautinėms organizacijoms, ypatingą dėmesį skiriant Ekonominio bendradarbiavimo ir plėtros organizacijai (EBPO), teikiant reikiamą paramą, kad būtų daroma pažanga rengiant tarptautines tyrimų gaires; — bus išnagrinėtos galimybės įtraukti endokrininę sistemą ardančias medžiagas į esamą tarptautinę cheminių medžiagų klasifikavimo sistemą. Taip būtų visuotinai išspręstas endokrininę sistemą ardančių medžiagų nustatymo klausimas (remiantis tokia pačia sistema, kokia jau sukurta kitoms pavojingumo klasėms priskiriamoms medžiagoms – mutagenams, kancerogenams ir toksiškoms reprodukcijai medžiagoms); — bus sukurta vieno langelio principu veikianti interneto svetainė, kuriame asmenys, įmonės ir suinteresuotieji subjektai bus informuojami apie šią temą. Kadangi informuotumo ir suvokimo lygis Europoje skiriasi, valstybės narės bus skatinamos rengti specialias kampanijas ypatingą dėmesį skiriant pažeidžiamoms grupėms.

4. Bendrosios nuostatos

4.1. tinkamumo patikrą , įskaitant socialinį ir ekonominį poveikį, kad būtų galima nustatyti tikrąją padėtį. Norint remti ilgalaikę strategiją EESRK palankiai vertina Komisijos komunikatą dėl endokrininę sistemą ardančių medžiagų. Visų pirma Komitetas mano, kad būtina atlikti visapusišką galiojančių teisės aktų, įskaitant socialinį ir ekonominį poveikį, kad būtų galima nustatyti tikrąją padėtį. Norint remti ilgalaikę strategiją ( 11 ) , skirtą nuosekliai, darniai ir atsižvelgiant į mokslinius tyrimus spręsti endokrininę sistemą ardančių medžiagų klausimus, reikia laikytis holistinio požiūrio.

4.2. Komitetas pritaria Komisijai, kad endokrininę sistemą ardančios medžiagos kelia labai didelį susirūpinimą. Dėl šios priežasties Komitetas pritaria pasiūlymui sukurti nuoseklią teisinę sistemą ir suderintai taikyti atsargumo principą, atsižvelgiant į jau priimtas veiksmingas nuostatas dėl biocidų ir pesticidų ( 12 )

4.3. EESRK mano, kad pagrindinis ES uždavinys bus užtikrinti naujos teisinės sistemos nuoseklumą, nes nemažai medžiagų, įvairiuose sektoriuose plačiai naudojamų kaip priedai, pavyzdžiui, bisfenolis A, yra traktuojamos labai nevienodai. Dėl šios priežasties svarbu laikytis mokslinio principo „viena cheminė medžiaga – viena toksikologija“ ( 13 ) . Tai reiškia, kad endokrininę sistemą ardančių medžiagų nustatymo kriterijai visose ES reglamentavimo srityse turi būti nuoseklūs ir suderinti. Tik taip galima užtikrinti reglamentavimo sprendimų nuoseklumą ir suderinamumą, net jei gali būti numatytos išimtys. Ne mažiau svarbu ir tai, kad siekiant užtikrinti nuoseklumą naujoji strategija galėtų būti įtraukta į REACH reglamento tarpsektorinę sritį.

4.4. Atsižvelgiant į naujas aplinkybes, valdymo mechanizmas turėtų būti moksliškai pagrįstas, siekiant užtikrinti skaidrumą piliečiams ir suinteresuotiesiems subjektams. Todėl svarbu sudaryti tinkamą biudžetą viešiesiems ir nepriklausomiems moksliniams tyrimams remti. EESRK mano, kad nepriklausomų mokslinių tyrimų duomenimis grindžiami sutarti moksliniai kriterijai ir (arba) metodai gali padėti tirti, remti ir skatinti Europos pramonės mokslinių tyrimų ir inovacijų veiklą ir gamybą.

4.5. Komitetas mano, kad kai kurių endokrininę sistemą ardančiomis medžiagomis pagrįstai pripažintų medžiagų ar produktų draudimai arba apribojimai gali turėti reikšmingo poveikio įmonėms ir darbo vietoms. Todėl Komisija turėtų nustatyti specialų finansavimo mechanizmą perėjimui prie tvaresnės gamybos remti, skirtą tiek įmonėms, kad jų gamybos metodai ir procesai taptų inovatyvesniais, tiek darbuotojams, siekiant atnaujinti jų įgūdžius ( 14 )

4.6. Nepriklausomi moksliniai tyrimai yra labai svarbūs siekiant pagerinti ir papildyti turimas žinias apie endokrininę sistemą ardančias medžiagas. Komitetas atkreipia dėmesį į tai, kad Komisijos pasiūlyme nenurodomas tikslus pagal programą „Europos horizontas“ endokrininę sistemą ardančių medžiagų moksliniams tyrimams ir inovacijoms skiriamas biudžetas. EESRK rekomenduoja užtikrinti, kad šis biudžetas nebūtų mažesnis nei dabartinis programai „Horizontas 2020“ skirtas biudžetas.

4.7. EESRK pritaria Komisijos pasiūlymui dėl investicijų į mokslinius tyrimus ir inovacijas, bet mano, kad ateinančiais metais bus labai svarbios kai kurios kitos sritys, todėl jas reikėtų finansuoti: a) ankstyvas endokrininę sistemą ardančių medžiagų nustatymas. PSO duomenimis, yra daugiau kaip 800 medžiagų, galinčių turėti endokrininę sistemą ardančių savybių (15). Atsižvelgiant į jų platų naudojimą, svarbu investuoti į mokslinių nustatymo būdų ir duomenų analizės mechanizmų paspartinimą (kad esami duomenys būtų aiškinami geriau); b) saugių alternatyvių medžiagų ir metodų nustatymas. Įgyvendinant naują Europos Komisijos strategiją gali būti atrasta daug naujų endokrininę sistemą ardančių medžiagų. Kai kurios šių medžiagų yra ypatingai naudingos daugelyje gamybos sektorių, todėl svarbu investuoti į mokslinius tyrimus ieškant saugių alternatyvų ir saugių gamybos būdų. Duomenų nebuvimas nereiškia, kad medžiaga yra saugi, todėl svarbu atlikti daugiau mokslinių tyrimų. Reikia stengtis išplėsti vertinamų medžiagų sąrašą, o ne tik sutelkti dėmesį į medžiagas, su kuriomis jau atliekama daug bandymų; c) aplinkai padarytos žalos ištaisymas. Kai tik nauja medžiaga pagrįstai pripažįstama endokrininę sistemą ardančia medžiaga, svarbu taikyti konkrečią procedūrą, susijusią su tokių medžiagų rizikos vertinimu ir jų valdymu aplinkoje, kad prireikus (visų pirma dėl jos patvarumo) būtų galima planuoti konkrečią aplinkai padarytos žalos ištaisymo strategiją.

4.8. EESRK pritaria pasiūlymui kasmet rengti metinį suinteresuotųjų subjektų forumą. Vis dėlto Komitetas mano, jog norint, kad suinteresuotųjų subjektų ir Europos Komisijos dialogas būtų tikrai veiksmingas, jis turėtų apimti nuolatinę, struktūruotą keitimosi informacija ir konsultacijų sistemą. EESRK norėtų dalyvauti metiniame forume ir prie jo prisidėti.

4.9. Endokrininę sistemą ardančios medžiagos ir patvarieji organiniai teršalai (POT) yra skirtingos medžiagos ir daro skirtingą poveikį žmogui bei aplinkai, tačiau jos yra vienodai pavojingos sveikatai ir vienodai nežinomos piliečiams. Kadangi ES strategija dėl POT yra iš dalies panaši į Komisijos komunikatą dėl endokrininę sistemą ardančių medžiagų, Komitetas rekomenduoja plėtojant šias strategijas laikytis panašaus požiūrio, kad būtų galima pagerinti politinį ir mokslinį procesą. Atsižvelgdamas į EESRK nuomonę dėl POT reglamento išdėstymo nauja redakcija (NAT/719), Komitetas konkrečiai ragina endokrininę sistemą ardančioms medžiagoms skirti ypatingą dėmesį Komisijos organizuojamoje ES lygmens plataus masto informavimo apie patvariuosius organinius teršalus (POT) kampanijoje. EESRK taip pat pakartoja savo rekomendaciją sukurti atvirą POT ir endokrininę sistemą ardančių medžiagų duomenų banką, kuri būtų naudinga priemonė įmonėms ir vartotojams.

5. Konkrečios pastabos

5.1. EESRK mano, kad Komisijos komunikatas yra svarbus žingsnis siekiant užtikrinti geresnę piliečių sveikatos apsaugą kuriant tvaresnę gamybos sistemą. Vis dėlto Komitetas mano, kad šią strategiją reikėtų sustiprinti realistišku veiksmų planu, kuriame būtų nustatyti tikslai ir terminai.

5.2. Gerai apgalvota žiedinė ekonomika, kurioje ypatingas dėmesys skiriamas perdirbtoms žaliavoms ( 16 ) , galėtų labai prisidėti mažinant ES piliečių ekspoziciją endokrininę sistemą ardančioms medžiagoms. Komitetas mano, kad Komisijos pasiūlymą reikėtų aiškiai ir griežtai susieti su esamais teisės aktais, parengtais pagal 7-ąjį aplinkosaugos veiksmų planą ( 17 ) ir kitomis svarbiomis politinėmis iniciatyvomis tvarumo srityje, kaip antai Žiedinės ekonomikos veiksmų planu ir Plastikų strategija, kuriomis siekiama sustabdyti toksiškų produktų gamybą. Tai labai jautri tema, visų pirma kalbant apie kokteilio efektus, kurie yra žmonių susirgimų priežastis ir kenkia aplinkai.

5.3. EESRK ragina Komisiją tiksliau apibrėžti pasiūlymą organizuoti viešas konsultacijas dėl endokrininę sistemą ardančių medžiagų. Komitetas yra įsitikinęs, kad ne tik pavieniai asmenys, bet ir pati organizuota pilietinė visuomenė galėtų atlikti svarbų vaidmenį, visų pirma todėl, kad norint teikti naudingus, patikimus ir moksliškai pagrįstus patarimus reikalingos konkrečios žinios ir patirtis ( 18 )

5.4. Komitetas yra tvirtai įsitikinęs, kad Europos endokrininę sistemą ardančių medžiagų strategija turėtų turėti tarptautinį aspektą ir būti plėtojama tarptautiniu lygmeniu siekiant veiksmingai apsaugoti piliečių sveikatą nuo potencialiai nesaugių produktų iš trečiųjų šalių. Dėl šios priežasties EESRK pritaria Komisijos pasiūlymui ES imtis aktyvesnio vaidmens pasaulyje ir remti EBPO tobulinant savo tyrimų metodus. Be to, EESRK mano, kad ES turėtų skatinti tvarumą ir endokrininę sistemą ardančių medžiagų nuostatų įtraukimą dvišaliuose ir daugiašaliuose prekybos susitarimuose. Atsižvelgdama į tai, ES galėtų bendradarbiauti su Pasaulio sveikatos organizacija (PSO) ir Jungtinių Tautų aplinkos programa (JTAP) ir remdamasi esamu JT nustatytų arba galimų endokrininę sistemą ardančių medžiagų sąrašu ( 19 ) pasirašyti visuotinę konvenciją dėl endokrininę sistemą ardančių medžiagų, kaip jau yra padariusi dėl POT (Stokholmo konvencija). Šios iniciatyvos taip pat bus naudingos kuriant vienodas sąlygas ir apsaugant Europos gamybos modelį nuo nesąžiningos konkurencijos ( 20 )

5.5. EESRK remia Komisijos vykdomą atvirą strategiją ir mano, kad organizuota pilietinė visuomenė galėtų atlikti labai svarbų vaidmenį rengiant nacionalines informavimo kampanijas, kad plačiajai visuomenei būtų teikiama informacija apie ES veiklą, kuria siekiama apsaugoti piliečių sveikatą. Veiksmingos informavimo kampanijos turėtų būti pradėtos mokyklose, siekiant sumažinti endokrininę sistemą ardančių medžiagų ekspozicijos riziką ir propaguoti saugų elgesį ( 21 ) . EESRK konkrečiai rekomenduoja suderinti švietimo ir mokymo iniciatyvas ir laikyti jas tos pačios strategijos dalimi pagal mokymosi visą gyvenimą principą. Be to, Komitetas mano, kad endokrininę sistemą ardančioms medžiagoms skirti mokymo kursai turėtų būti privalomi ir prieinami visiems Europos darbuotojams, kurių darbas yra tiesiogiai arba netiesiogiai susijęs su šiomis medžiagomis ( 22 )

2019 m. kovo 21 d., Briuselis Europos ekonomikos ir socialinių reikalų komiteto pirmininkas Luca JAHIER

(1) Europos Parlamento ir Tarybos reglamentas (ES) Nr. 528/2012 (OL L 167, 2012 6 27, p. 1) ir Europos Parlamento ir Tarybos reglamentas (EB) Nr. 1107/2009 (OL L 309, 2009 11 24, p. 1).

(2) ECHA interneto svetainė. https://chemicalsinourlife.echa.europa.eu/endocrine-disrupters-and-our-health. Remiantis visuotinai pripažinta PSO 2002 m. apibrėžtimi (PSO/IPCS), endokrininę sistemą ardanti medžiaga yra „egzogeninė medžiaga ar mišinys, kuris pakeičia endokrininės sistemos funkciją (-as) ir taip sukelia nepageidaujamą poveikį visam individo organizmui arba to individo palikuonių arba populiacijos (jos grupių) sveikatai“.

(3) COM(1999) 706.

(4) Pasaulio sveikatos organizacija, State of the Science of Endocrine Disrupting Chemicals, 2012, pages VII–XII.

(5) https://www.unenvironment.org/explore-topics/chemicals-waste/what-we-do/emerging-issues/scientific-knowledge-endocrine-disrupting.

(6) Reglamentas (EB) Nr. 1107/2009; Reglamentas (ES) Nr. 528/2012; Europos Parlamento ir Tarybos reglamentas (EB) Nr. 1907/2006 (OL L 396, 2006 12 30, p. 1); Europos Parlamento ir Tarybos reglamentas (ES) 2017/745 (OL L 117, 2017 5 5, p. 1); Europos Parlamento ir Tarybos direktyva 2000/60/EB (OL L 327, 2000 12 22, p. 1).

(7) Europos Parlamento ir Tarybos reglamentas (EB) Nr. 1935/2004 (OL L 338, 2004 11 13, p. 4); Europos Parlamento ir Tarybos reglamentas (EB) Nr. 1223/2009 (OL L 342, 2009 12 22, p. 59); Europos Parlamento ir Tarybos direktyva 2009/48/EB (OL L 170, 2009 6 30, p. 1); Tarybos direktyva 98/24/EB (OL L 131, 1998 5 5, p. 11); Europos Parlamento ir Tarybos direktyva 2004/37/EB (OL L 158, 2004 4 30, p. 50).

(8) „Egzogeninė medžiaga ar mišinys, kuris pakeičia endokrininės sistemos funkciją (-as) ir taip sukelia nepageidaujamą poveikį visam individo organizmui arba to individo palikuonių arba populiacijos (jos grupių) sveikatai“.

(9) Europos Komisijos duomenys.

(10) COM(2018) 435 final ir COM(2018) 436 final, ypač žr. antrosios veiklos srities „Pasauliniai uždaviniai ir pramonės konkurencingumas“ veiksmų grupę „Sveikata“ (siūlomas biudžetas – 7,7 mlrd. EUR) ir veiksmų grupę „Jungtinio tyrimų centro tiesioginiai nebranduoliniai veiksmai“ (siūlomas biudžetas – 2,2 mlrd. EUR).

(11) EESRK nuomonė dėl Geriamojo vandens direktyvos (OL C 367, 2018 10 10, p. 107); EESRK nuomonė ES aplinkosaugos reikalavimų laikymosi ir aplinkos valdymo gerinimo veiksmai (OL C 283, 2018 8 10, p. 83); EESRK nuomonė Dabartinė ES maisto saugos ir aprūpinimo maistu užtikrinimo sistema ir galimybės ją patobulinti (OL C 268, 2015 8 14, p. 1); EESRK nuomonė dėl Žaislų saugos (OL C 77, 2009 3 31, p. 8); EESRK nuomonė Pilietinės visuomenės indėlis rengiant visapusišką ES maisto politiką, (OL C 129, 2018 4 11, p. 18).

(12) Reglamentas (ES) Nr. 528/2012; Reglamentas (EB) Nr. 1107/2009; EESRK nuomonė Biocidiniai produktai (OL C 347, 2010 12 18, p. 62).

(13) Scientific principles for the identification of endocrine-disrupting chemicals: a consensus statement, Solecki, 2017. https://link.springer.com/article/10.1007/s00204-016-1866-9.

(14) EESRK nuomonė Darbuotojų apsauga nuo rizikos, susijusios su kancerogenų arba mutagenų poveikiu darbe (OL C 288, 2017 8 31, p. 56); EESRK nuomonė Patvarieji organiniai teršalai (POT) (nauja redakcija) (OL C 367, 2018 10 10, p. 93).

(15) TEDX (Endocrine Data Exchange) duomenimis, šiame sąraše yra daugiau kaip 1 000 medžiagų.

(16) EESRK nuomonė Cheminių medžiagų, produktų ir atliekų teisės aktų sąveika (OL C 283, 2018 8 10, p. 56).

EESRK nuomonė Plastikų žiedinėje ekonomikoje strategija (įskaitant kovos su šiukšlinimu jūroje priemones) (OL C 283, 2018 8 10, p. 61).

(17) Europos Parlamento ir Tarybos sprendimas Nr. 1386/2013/ES (OL L 354, 2013 12 28, p. 171).

(18) EESRK nuomonė Patvarieji organiniai teršalai (POT) (nauja redakcija) (OL C 367 2018 10 10 p. 93).

(19) 2018 m. rugpjūčio mėn. JT paskelbė sąrašą, į kurį įtrauktos 45 cheminės medžiagos arba cheminių medžiagų grupės, kurios, atlikus išsamų mokslinį vertinimą, pagrįstą PSO/IPCS 2002 m. endokrininę sistemą ardančių medžiagų apibrėžtimis, buvo pripažintos kaip endokrininę sistemą ardančios medžiagos arba turinčios endokrininės sistemos ardymo potencialą. Deja, nesant tarptautinės konvencijos dėl endokrininę sistemą ardančių medžiagų, neįmanoma nustatyti sutartos tarptautinės procedūros žmonių ir gyvūnų sveikatai nuo tokių medžiagų ekspozicijos apsaugoti. https://www.unenvironment.org/explore-topics/chemicals-waste/what-we-do/emerging-issues/scientific-knowledge-endocrine-disrupting.

(20) EESRK nuomonė Perėjimas prie tvaresnės Europos ateities (OL C 81, 2018 3 2, p. 44).

(21) Pavyzdžiui, Dekalogas piliečiams apie endokrininę sistemą ardančias medžiagas http://old.iss.it/inte/index.php?lang=2&id=289&tipo=29.

(22) EESRK nuomonė Patvarieji organiniai teršalai (POT) (nauja redakcija) (OL C 367, 2018 10 10, p. 93).